b'\n_START_ARTICLE_\nJulius Richard Petri\n_START_SECTION_\n\xc5\xbdivljenjepis\n_START_PARAGRAPH_\nPetri je \xc5\xa1tudiral medicino na Akademiji za voja\xc5\xa1ke zdravnike Kaiser - Wilhelm (1871-1875) in diplomiral leta 1876. \xc5\xa0tudij je nadaljeval v bolni\xc5\xa1nici Charit\xc3\xa9 v Berlinu kot aktivni voja\xc5\xa1ki zdravnik do leta 1882, ko je delo nadaljeval kot rezervist._NEWLINE_Od 1877-1879 je bil dodeljen cesarskemu zdravstvenemu uradu (nem\xc5\xa1ko: Kaiserliches Gesundheitsamt) v Berlinu, kjer je postal pomo\xc4\x8dnik Roberta Kocha. Po nasvetu Angeline Hesse iz New Yorka - \xc5\xbeena drugega pomo\xc4\x8dnika Waltherja Hesseja, so za\xc4\x8deli v Kochovem laboratoriju razvijati kulture bakterij na agar plo\xc5\xa1\xc4\x8dah. Petri je nato izumil standardno kulturo ali Petri plo\xc5\xa1\xc4\x8do, in v nadaljevanju tehniko gojenja kulture za o\xc4\x8di\xc5\xa1\xc4\x8devanje ali kloniranje bakterijskih kolonij, ki izhajajo iz posameznih celic. Tako je bilo mogo\xc4\x8de natan\xc4\x8dno dolo\xc4\x8diti bakterije, odgovorne za posamezne bolezni.'